|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 4609, 487 4876; 487 4702;Fax: +381 21 487 46 14;Ounz@vojvodinа.gov.rs |
|  | SZÁM: 128-451-3375/2023-01 | KELT: 2023. október 9. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú oktatási és nevelési, valamint diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 7/23. szám) 3. szakasza, valamint a Vajdaság Autonóm Tartomány 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022., 27/2023. szám – pótköltségvetés és 35/2023. szám – pótköltségvetés) alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**AZ ALAP- ÉS KÖZÉPFOKÚ OKTATÁS SZÍNVONALÁNAK EMELÉSÉRE IRÁNYULÓ, A VAJDASÁG AUTONÓM TARTOMÁNY TERÜLETÉN MŰKÖDŐ ÁLTALÁNOS ÉS KÖZÉPISKOLÁKBAN A DIÁKOK BIZTONSÁGÁT NÉPSZERŰSÍTŐ ÉS ELŐMOZDÍTÓ PROGRAMOK ÉS PROJEKTEK – VIDEÓFELÜGYELETI BERENDEZÉSEK BESZERZÉSE – 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázat a Vajdaság Autonóm Tartomány 2023. évi költségvetéséről szóló tartományi képviselőházi rendeletben (VAT Hivatalos Lapja, 54/2022., 27/2023. szám – pótköltségvetés és 35/2023. szám – pótköltségvetés) biztosított eszközökre vonatkozóan kerül kiírásra, éspedig a Vajdaság Autonóm Tartomány területén működő alap- és középfokú oktatási és nevelési intézmények részére, videófelügyeleti berendezések, valamint a vezérlőszobával való összeköttetésre szolgáló eszközök beszerzésének finanszírozására és társfinanszírozására összesen **20.000.000,00 dinár** összegben (az alapfokú oktatás és nevelés szintjén **13.000.000,00 dinár**, a középfokú oktatás és nevelés szintjén **7.000.000,00 dinár**).

A pénzügyi kötelezettségek teljesítése Vajdaság Autonóm Tartomány 2023. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. Pályázók köre*

Pályázati jogosultsággal a Szerb Köztársaság, az autonóm tartomány vagy a helyi önkormányzatok által alapított, Vajdaság Autonóm Tartomány területén működő alap- és középfokú oktatási intézmények rendelkeznek.

*2. Az eszközök odaítélésének mércéi*

Az eszközök odaítélésének mércéi – a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú oktatási és nevelési, valamint diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat alapján – a következők:

1. a projekt megvalósításának jelentősége a létesítményt használó diákok, tanárok és foglalkoztatottak biztonságának vonatkozásában,
2. a projekt megvalósításának jelentősége a nevelő-oktató tevékenység színvonalának biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított tevékenységek,
7. a projekt megvalósításához szükséges biztosított eszközforrások,
8. a Vajdaság Autonóm Tartomány költségvetésébe az előző naptári évben befizetett, az épület vagy épületrész bérletéből származó eszközök összege a pályázat kiírásának évéhez viszonyítva.

A berendezések beszerzésének társfinanszírozására benyújtott pályázati kérelem esetében, az intézmény önrész címén biztosított eszközei lehetnek saját eszközök, adományokból és valamennyi hatalmi szint költségvetéséből származó eszközök.

A pályázati eszközök odaítélése során előnyben részesülnek azok az intézmények, amelyek igazolást nyújtanak be arról, hogy az intézmény székhelye szerinti helyi önkormányzat legkésőbb a 2023. év végéig támogatásban részesíti a helyi rendőrállomás helyiségeiben elhelyezésre kerülő vezérlőszoba felszerelését, amihez az illetékes rendőrkapitányság hozzájárulását adta.

Ezenkívül, az eszközök odaítélése során, tekintetbe lesz véve, hogy minél széleskörűbb intézményhálózat kerüljön kiépítésre az adott önkormányzat területén, amely a vezérlőszoba felszerelésének finanszírozására kötelezettséget vállalt.

A pályázati eszközök odaítélését követően, a Felhasználó az eszközbeszerzés folyamán köteles a közbeszerzésekről szóló törvény (az SZK Hivatalos Közlönye, 91/2019. szám) rendelkezései alapján eljárni.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélése iránti kérelmet a Titkárság egységes formanyomtatványán kell benyújtani (egy intézmény csak egy kérelmet nyújthat be). A teljes pályázati dokumentáció **2023. október 11-től** letölthető a Titkárság *www.puma.vojvodina.gov.rs* weboldaláról.

A pályázati kérelmeket postán az alábbi címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, „Pályázat – a Vajdaság AT területén működő alap- és középfokú oktatási és nevelési intézmények részére történő berendezések beszerzésének finanszírozása és társfinanszírozása” megjelöléssel (Pokrajinski sekretarijat za obrazovanje, propise, upravu i nacionalne manjine – nacionalne zajednice, „Za konkurs – za finansiranje i sufinansiranje nabavke opreme za ustanove osnovnog i srednjeg obrazovanja i vaspitanja na teritoriji Autonomne pokrajine Vojvodine u 2023. godini”, 21000 Novi Sad, Bulevar Mihajla Pupina 16.), 21000 Újvidék, Mihajlo Pupin sugárút 16. szám, vagy benyújtható személyesen a tartományi közigazgatási szervek iktatójában, Újvidéken (a Tartományi Kormány épületének földszintjén).

A pályázati kérelemhez mellékelni kell:

1. a videófelügyeleti berendezések és a vezérlőszobával való összeköttetésre szolgáló eszközök beszerzésére vonatkozó nem kötelező érvényű árajánlatot-előszámlát,
2. társfinanszírozás esetén meg kell küldeni az eszközbeszerzés társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat, az intézmény pénzügyi terve és hasonlók) a tárgybeli berendezések társfinanszírozásában való részvételről szóló, az intézmény/helyi önkormányzat felelős személyének aláírásával és bélyegzőjével ellátott nyilatkozattal (a nyilatkozatot szabad formában megküldeni) egyetemben,
3. a Vajdaság Autonóm Tartomány köztulajdonában lévő létesítmény, vagy a létesítmény egy részének bérleti szerződését, amely a pályázat meghirdetési évét megelőző naptári év folyamán volt hatályos, valamint az eszközöknek a Vajdaság Autonóm Tartomány költségvetésébe történő befizetéséről szóló bizonyítékot, a pályázat meghirdetési évét megelőző naptári évre vonatkozóan,
4. az intézmény székhelye szerinti helyi önkormányzat igazolását/nyilatkozatát (ha van), hogy legkésőbb a 2023. év végéig támogatásban részesíti a helyi rendőrállomás helyiségeiben elhelyezésre kerülő vezérlőszoba felszerelését,
5. a helyi rendőrállomás igazolását/nyilatkozatát (ha van), hogy helyiséget fog biztosítani a vezérlőszoba részére.

**A pályázati kérelmek benyújtási határideje 2023. október 19.**

A Titkárság fenntartja a jogot, hogy a pályázótól, szükség szerint, kiegészítő dokumentációt és tájékoztatást kérjen, illetve az eszközök odaítéléséhez megfelelő feltételek teljesítését határozza meg.

A Bizottság nem bírálja el:

* a hiányos kérelmeket,
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmeket),
* a nem engedélyezett kérelmeket (illetéktelen személyek és a pályázatban nem előirányzott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* azon pályázók kérelmeit, akik az előző naptári évben a Vajdaság Autonóm Tartomány költségvetésből odaítélt eszközök felhasználását pénzügyi és narratív beszámolóval nem támasztották alá.

A pályázat eredményei a Titkárság honlapján közzétételre kerülnek.

**A pályázattal kapcsolatos további tájékoztatás a Titkárság 021/487 4348, 487 4702 és 487 4036 telefonszámain kapható.**

**Szakállas Zsolt**

 **TARTOMÁNYI TITKÁR**